Ego Guido de Meges, miles, notum facio universis presentes litteras inspecturis quod ego remisi nobili viro Johanni, comiti Burgundie et domino Salinensi, et heredibus suis, quicquid juris habebam et habere seu reclamare poteram in molendino sito subtus castrum de Noseroy, tam in situ dicti molendini quam in versu aque; item, quicquid juris habebam in stanno de Meges. Item, remisi et quittavi dicto nobili et ejusdem heredibus pactum factum de non agendo, tam pro me quam pro heredibus meis, super promissione ab ipso mihi facta de quodam feodo mihi ab ipso constituendo. Remisi etiam et quittavi dicto Johanni viginti quinque libras stephaniensum quas mihi debebat, pro qua summa pecunie Hugo, dictus dou Molinet, castellanus quondam de Chalemont, in manu mea erat fidejussor obligatus. Predictus vero comes in recompensationem omnium predictorum donavit mihi triginta libras stephaniensium, quas con fiteor me ab ipso recepisse in pecunia numerata... In cujus rei testimonium, sigilla virorum religiosorum Golie et Montis Sancte Marie abbatum feci presentibus litteris apponi. Datum anno Domini Mº CCº sexagesimo primo, die jovis post festum sancti Dyonisii.